Olav Midttun

Olav Midttun (1883–1972) var riksprogramsjef i NRK i tidsrommet 1934–1940 og 1945–1947 og professor i nynorsk litteratur og språk ved Universitetet i Oslo 1940–1945 og 1947–1953. Han var bror av førstekonservator ved Folkemuseet Gisle Midttun (1881-1940).  

 Riksprogramsjef 
Olav Midttun  er trolig mest kjent for å ha vært den første riksprogramsjefen i NRK. Han var riksprogramsjef fra 1. januar 1934 til han ble avsatt av NS den 28. september 1940. Etter frigjøringen 8. mai 1945 ble Midttun gjeninnsatt, men gikk av i 1947. Året etter ble det innført ny administrasjonsordning i NRK. Som riksprogramsjef passet han på å få inn norsk musikk, og av og til noen foredrag på nynorsk.

Midttun var en kulturperson med røtter i frilynt målnasjonalisme i 1890-årene. I 1905 var han republikaner og formann for Studentmållaget i Oslo. Fra 1908 til 1960 var Midttun redaktør for det nynorske tidsskriftet Syn og Segn. I tillegg hadde han en rekke andre tillitsverv.

 Referanser 

 Litteratur 
 Almenningen, Hoel, Pilskog og Tangen: Studentar i målstrid : Studentmållaget i Oslo 1900-2000, Oslo 2003. ISBN 82-521-5698-3
 Dahl, Hans Fredrik: Hallo-Hallo! : kringkastingen i Norge 1920-1940, Oslo 1999. ISBN 82-02-18478-9
 Gram, Harald og Steenstrup, Bjørn: Hvem er hvem? 1955, Oslo 1955. 
 Midttun, Olav: Livsminne, Oslo 1971. 
 Midttun, Olav: Mål og menn: utgreidingar og livsskildringar , Oslo 1968.
 Midttun, Olav med fleire: Studentmållaget 50 år : 1900 – 30. oktober – 1950., Oslo 1952.

 Eksterne lenker 

  Olav Midttun i Norsk biografisk leksikon, 2. utg.
  Digitale bøker av Midttun hos Nasjonalbiblioteket

Kategori:Professorer ved Universitetet i Oslo
Kategori:Norske redaktører
Kategori:NRKs kringkastingssjefer
Kategori:Nynorskforkjempere
Kategori:Nordmenn fra andre verdenskrig
Kategori:Riddere av 1. klasse av St. Olavs Orden
Kategori:Personer fra Kvinnherad kommune